A feljutási álmok túlzott kergetése nem tesz jót a magyar jégkorongnak
Majoross Gergely megbízott szövetségi kapitány szerint több van a magyar csapatban, mint amit a kazahsztáni világbajnokságon mutatott, de a divízió 1/A a reális helye. A hazai jégkorong pedig ugyanazokkal a problémákkal küzd, mint amelyekkel a magyar vízilabda évekkel korábban már szembesült, hogy a gyerekek „ömlenek" a sportágba, de nincs elég víz-, illetve jégfelület, elég edzõ és az elitképzésre kevesebb lehetõség marad. Majoross Gergely nyilatkozott a V4NA-nak.
A magyar férfi jégkorong-válogatott egy gyõzelemmel és négy vereséggel az ötödik helyen zárt a vasárnap befejezõdött divízió 1/A világbajnokságon. Jarmo Tolvanen betegsége miatt másodedzõje, Majoross Gergely irányította a magyar csapatot a vb-n. Majoross játékosként tagja volt annak a 2008-as szapporói együttesnek, amely feljutott az A csoportba, majd játszott a svájci elit-világbajnokságon is.

Kár tagadni, rosszul sikerült ez a kazahsztáni vb a számunkra. Több van a magyar csapatban, mint amit mutatott. Ugyanakkor károsnak tartom, hogy évrõl évre a feljutás álmát kergetjük. Ez nem tesz jót a magyar jégkorongnak. El kell gondolkodnunk azon, biztos, hogy jó célkitûzéseket fogalmazunk-e meg- nyilatkozta Majoross Gergely a V4NA-nak, aki szerint a divízió 1/A a reális helye jelenleg a magyar férfi jégkorongnak.

A megbízott szövetségi kapitány arról is beszélt, hogy ugyanazzal szembesült a hazai jégkorong-társadalom, mint amirõl évekkel korábban Kemény Dénes, a háromszoros olimpiai bajnok magyar vízilabdacsapat szövetségi kapitánya beszélt. „A gyerekek ömlenek a sportágba, ami egyrészt nagyon jó, másrészt viszont nem tudjuk követni ezt sem infrastruktúrában, sem edzõállományban. Túl gyors a növekedés, nincs elég jégfelületünk. Ami pedig még nagyobb probléma, hogy nincs elég edzõ és nem jut elég idõ és hely az elitképzésre. Korábban kevesebb játékossal jobb minõséget tudtunk elérni", részletezte a problémákat Majoross Gergely.

Pénteken kezdõdik az elit-világbajnokság. A házigazda szlovákok és a csehek is a nyolc között lehetnek a végelszámolásnál a MAC Újbuda vezetõedzõje szerint. A szlovákok mostanában hátrébb végeznek a vb-ken, mint a korábbi években, de egyáltalán nem lennék meglepve, ha az elsõ nyolcban zárnának. Ez azzal is magyarázható, hogy egyre több országban van ma már minõségi jégkorong, egyre nagyobb a konkurencia. Ezzel együtt a képzésük még mindig irigylésre méltó, és a világklasszisaiknak köszönhetõen szélsõségesen jó eredményt is elérhetnek a szlovákok, ami dobogós helyezést jelentene" - mondta Majoross Gergely, aki szerint a cseheknél a hátország stabilabb.

„A cseh bajnokság erõsebb, mint a szlovák, több elitjátékosuk van akár a tengerentúlon, akár Európában, így a csehek esetében egy érmes szereplés kevésbé lenne meglepetés", fogalmazott a V4NA-nak Majoross Gergely. A pénteken kezdõdõ vb-n, az elsõ mérkõzésükön a szlovákok az Egyesült Államokkal, a csehek Svédországgal játszanak.